نها د سر گواردن ده سال رشت اموری خو (میانگین رشد تولیدات خالص مینجاولاتی بیشتر د ۴٪ د گات ۱۹۹۸-۱۹۷۰)، کلمبیا د سال ۱۹۹۹ دچار رکود اموری بی(اولی رشت وازیر سالونه اموری د سال ۱۹۲۹)، و د بین بردن ای حال و بار فره گات بر و سخت بی. کم بین حاست مینجا ولاتی و خارجی، حال و بار سخت بوجه دولت و درگریا جئنی گن مینجا ولاتی د مشگلیا اموری ولات کلمبیان. د اساسگرینج دیاریا اموری صندوق مین زایاره ای پیل که د سپتامر ۲۰۰۶ پلا بی، نهابینی بیه که انازه تولیتیا خالص مینجا ولاتی کلمبیا د سال ۲۰۰۷ برسه د سخم ۸۶۹/۴۹ میلیارد دلار امریکا. تورم د ولات کلمبیا د سال ۲۰۰۴ زیر ۶٪ بیه و د اساس نها بینیا د سال ۲۰۰۶ وه زیر ٪۵ می رسه.وه در دئن اصلی کلمبیا د ور گرته جنسیا تولیدی (۳۲/۴۱٪ وه در دئن)، موات نفتی (۲۸/۲۸٪)، زغال سنگ (۱۷/۱۳٪) و قهوه (۲۵/۶٪) ئه. کلمبیا همچنی گپتری وه دریار بالنگ وه ولات امریکائه. کل وامین اوردن، وه در دئن و تراز تجاری ولات کملبیا هان د واروترین ریتراز خوشو و وه دس اومائن پیلیا کلون د را وه در دئن باعث بیه ارزایشت پیل ای ولات یئنی پزو کلمبیایی فره بیتر با.